Πανναξιακός Α.Ο.

Δεν θα πρέπει να συγχέεται με το αθλητικό σωματείο Πανναξιακός Α.Ο.Ν.

Τμήματα του Πανναξιακού Α.Ο. 30px 30px  Ποδόσφαιρο Στίβος 

Ο Πανναξιακός Αθλητικός Όμιλος είναι αθλητικός σύλλογος με έδρα τη Χώρα της νήσου Νάξου. Ιδρύθηκε το 1960, όταν ο Απόλλων Νάξου συγχωνεύτηκε με τον Ολυμπιακό Νάξου. Διατηρούσε τμήματα σε έξι αθλήματα: ποδόσφαιρο, στίβος, πετοσφαίριση ανδρών και γυναικών, καλαθοσφαίριση ανδρών-γυναικών, ιστιοπλοΐα και τρίαθλο.

Έχει χρώματα κυανόλευκα και έμβλημα την γνωστή αρχαία «Πορτάρα» της Νάξου. Στο σωματείο αθλούνται πάνω από 450 αθλητές και αγωνίζεται στο «Δημοτικό Στάδιο Νάξου», στο οποίο το 2011 τοποθετήθηκε χλοοτάπητας.

Ο Πανναξιακός Α.Ο. διαθέτει τμήματα ποδοσφαίρου και στίβου. Στο παρελθόν διέθετε τμήματα καλαθοσφαίρισης και πετοσφαίρισης, τα οποία απορροφήθηκαν από τον Α.Ο. Νάξου 2004 δημιουργώντας τον «Πανναξιακό Α.Ο.Ν.».sentragoal.gr  «Ο Πανναξιακός είναι ένα όνειρο...»

 Τμήμα ποδοσφαίρου 

Το ποδοσφαιρικό τμήμα ήταν το πρώτο αθλητικό τμήμα του συλλόγου που ιδρύθηκε το 1960. Το Σεπτέμβριο του 1962 αναφέρεται για πρώτη φορά στον αθλητικό τύπο, όταν επιβλήθηκε με 4-0 της της μικτής ομάδας των χωριών του νησιού "Δίας":

"...η νέα ομάς της Νάξου Πανναξιακός ενίκησε τον Δία (Ένωσιν των χωρίων της Νήσου) με 4-0... Η νικήτρια: Βασιλόπουλος, Φραγκίστας (Σαραντινός), Παραβατός, Ελευθερίου (Ξαγοράρης), Κουτσογιαννάκης, Καρούσης (Κατσώνης), Λεγάκης, Γρηγορόπουλος (Πολυκράτης), Αρτεάνος, Κωβαίος, Ρηγάκης." Αθλητική Ηχώ, 6/9/1962, σ.4

Ως το 1980 ανήκε στην Ε.Π.Σ. Πειραιώς. Όμως, δεν είχε αγωνιστεί στα πρωταθλήματά της, αφού το οικονομικό κόστος των μετακινήσεων ήταν απαγορευτικό. Έτσι περιοριζόταν να συμμετέχει σε ανεπίσημα εσωτερικά πρωταθλήματα με άλλες ομάδες του νησιού και σε φιλικά ματς με μικρές ομάδες του κέντρου που έρχονταν στο νησί ή ομάδες γειτονικών νησιών όπως τον Ιούνιο του 1971 που υποδέχθηκε τον Πανθηραϊκό και ηττήθηκε με 1-2 (Αθλ. Ηχώ, 1/7/1971, σ. 2). Ουσιαστικά ως το 1980 υπολειτουργούσε.

Το Φεβρουάριο του 1980 ανασυγκροτήθηκε με πρόεδρο τον Κ. Λατίνα και έφορο ποδοσφαίρου τον Γιάννη Βασαλάκη. Από τη σεζόν 1980-81 που ιδρύθηκε η Ε.Π.Σ. Κυκλάδων συμμετέχει στις διοργανώσεις της. Έχει κατακτήσει 7 φορές το πρωτάθλημα και 6 φορές το κύπελλο Κυκλάδων.Το μοναδικό ντάμπλ στην ιστορία του το κατέκτησε την περίοδο 2014-15, ενώ έχει και ρεκόρ συμμετοχών σε τελικούς του Κυπέλλου της ΕΠΣ Κυκλαδων με συμμετοχή σε 19 τελικούς. Έχει αγωνιστεί οκτώ σεζόν στη Δ΄ Εθνική, τις πέντε συνεχόμενες (2003 ως 2008), και τις περιόδους 2011-12 και 2012-13. Την σεζόν 2013-14 αγωνίστηκε για πρώτη φορά στην Γ΄ Εθνική, από την οποία υποβιβάστηκε τερματίζοντας στην προτελευταία θέση. Επέστρεψε στις εθνικές κατηγορίες την σεζόν 2020-21, αυτή την φορά στην Γ΄ Εθνική ως 4η κατηγορία, όμως και πάλι δεν κατάφερε την παραμονή. Από την σεζόν 2021-22 αγωνίζεται στο πρωτάθλημα της Ε.Π.Σ. Κυκλάδων.

Από τον Πανναξιακό ξεκίνησε ο διεθνής με την Εθνική Νέων ποδοσφαιριστής Άλμπι Κόντι που έκανε καριέρα στον Πανιώνιο. Από τις ακαδημίες του συλλόγου αναδείχθηκε ο διεθνής αμυντικός Κώστας Μανωλάς. Ο ποδοσφαιριστής της ΑΕΚ Βασίλης Ρόβας ξεκίνησε την καριέρα του τη σεζόν 2003-2004 απο τον Πανναξιακό. "Σπλάχνο" της ομάδας θεωρείται από μικρή ηλικία και ο Γιάννης Κωστόπουλος με μεγάλη και πλούσια καριέρα στην Β΄ Εθνική, ενώ άλλος ένας Ναξιώτης ποδοσφαιριστής που αναδείχθηκε απο την ομάδα με συμμετοχές σε Β΄ και Γ΄ Εθνική είναι ο Αντώνης Πιτταράς. Ο νεότερος της παρέας των Ναξιωτών ποδοσφαιριστών του Πανναξιακού που κάνουν καριέρα σε μεγαλύτερες κατηγορίες και ανδρώθηκαν ποδοσφαιρικά στον Πανναξιακό είναι ο Μανώλης Πολυκρέτης με μεταγραφές σε ομάδες όπως Σπάρτη και Αιγάλεω. Ως προπονητής της ομάδας εργάστηκε με επιτυχία στο παρελθόν ο Νόνι Λίμα (2004-05 και 2006-07). 

 Τίτλοι – Διακρίσεις 
 Πρωταθλητής Κυκλάδων (7): 1983, 1993, 1999, 2003, 2011, 2015, 2020
 Κυπελλούχος Κυκλάδων (6): 1987, 2004, 2007, 2012, 2013, 2015
 Φιναλίστ Κυπέλλου Κυκλάδων (13): 1985, 1986, 1989, 1993, 1994, 1995, 2000, 2003, 2004, 2006, 2010, 2011, 2017
 Δευτεραθλητής Δ΄ Εθνικής (7ου ομίλου): 2005, 2013.

 Συμμετοχές στις εθνικές κατηγορίες 
 Στην Γ´ Κατηγορία 
  2013-14 (6ος όμιλος): 14η θέση/15 ομάδες, 17 β. (21-46 γκολ)

 Στην Δ΄ Κατηγορία 
 1983-84 (1ος όμιλος): 18η θέση/18 ομάδες, -6 β. (22-80 γκολ, τιμ. -14 βαθμοί)
 1991-92 (2ος όμιλος): 15η θέση/17 ομάδες, 14 β. (24-64 γκολ, τιμ. -2 βαθμοί)
 1993-94 (2ος όμιλος): 10η θέση/16 ομάδες, 41 β. (44-44 γκολ)
 2003-04 (7ος όμιλος): 10η θέση/15 ομάδες, 33 β. (26-29 γκολ) 
 2004-05 (7ος όμιλος): 2η θέση/14 ομάδες, 49 β. (34-14 γκολ) 
 2005-06 (9ος όμιλος): 4η θέση/15 ομάδες, 44 β. (38-32 γκολ)
 2006-07 (8ος όμιλος): 9η θέση/15 ομάδες, 39 β. (36-25 γκολ)
 2007-08 (8ος όμιλος): 13η θέση/14 ομάδες, 24 β. (22-34 γκολ)
 2011-12 (8ος Όμιλος): 5η θέση/15 ομάδες, 44 β. (37-23 γκολ)
 2012-13 (9ος όμιλος): 4η θέση/12 ομάδες, 40 β. (39-17 γκολ)
 2020-21 (6ος όμιλος): 11η θέση/11 ομάδες, 7 β. (8-15 γκολ)

 Τμήμα στίβου 
Το τμήμα στίβου ήταν το δεύτερο κατά σειρά αθλητικό τμήμα που ίδρυσε ο σύλλογος. Τη δεκαετία του '60 διοργάνωνε "Πανναξιακούς Αγώνες Στίβου" ως το 1968. Η έλλειψη κανονικού γυμναστηρίου είχε ως αποτελέσμα σταδιακά ο σύλλογος να περιπέσει σε αδράνεια. Το 1980 ανασυγκροτήθηκε με έφορο στίβου τον Γιάννη Φακίνο και το Μάιο διοργάνωσε ξανά τους Πανναξιακούς Αγώνες στο γυμναστήριο του Γυμνασίου Νάξου. Επίσης, πήρε πρωτοβουλία για την κατασκευή Εθνικού Σταδίου (το σημερινό Δημοτικό) και ξαναζωντάνεψε την αθλητική δράση στο νησί.

Από το 1986 μετέχει ανελλιπώς στους ετήσιους Αιγαιοπελαγίτικους Αγώνες Στίβου, τους οποίους διοργάνωσε το 1992 και ανέλαβε να διοργανώσει ξανά το 2012. Επίσης, κάθε καλοκαίρι διοργανώνει στη Νάξο τους αγώνες "ΔΙΟΝΥΣΙΑ".

Από τα πρώτα σημαντικά ονόματα του Πανναξιακού ήταν η διεθνής εμποδίστρια Δήμητρα Ντόβα, με ρεκόρ 51.89 στα 400m. Έλαβε μέρος στις Ολυμπιάδες της Αθήνας (8η με την ομάδα 4Χ400μ) και του Πεκίνου το 2008, στο Παγκ. Πρωτάθλημα 2005 και στο Ευρωπαϊκό Πρωτάθλημα 2006 στα 400 εμπ. Ήταν 3η στο Ευρωπαϊκό Κύπελλο Μπρούνο Τζάουλι 2005 και το 2008 1η στα 4Χ400 και 2η στα 400 εμπ. 

Τη μεγαλύτερη διάκριση για την ομάδα πέτυχε το 2018 η Μαρία Μπελιμπασάκη  κατακτώντας το ασημένιο μετάλλιο στο 24ο Ευρωπαϊκό Πρωτάθλημα Στίβου που έγινε στο Βερολίνο το 2018.  Ήταν η πρώτη φορά που αθλητής/αθλήτρια από την Ελλάδα κέρδισε μετάλλιο στα 400 μ. σ’ αυτή τη διοργάνωση. Κοινή Γνώμη, Ημερήσια Εφημερίδα των Κυκλάδων, Δευτέρα, 13 Αυγούστου, 2018 - 06:11, “ Έγραψε ιστορία η Μπελιμπασάκη” «Ασημένιο μετάλλιο η Μπελιμπασάκη», Sport24,  επιμέλεια: Κώστας Χολίδης, 11 Αυγ. 2018 21:18 Η ίδια αθλήτρια αγωνιζόμενη με τον Πανναξιακό κέρδισε την πρώτη θέση στα 400 μ γυναικών το 2017 στο Πανελλήνιο  Πρωταθλήμα Κλειστού Στίβου«Πανναξιακός ΑΟ: "Σφαίρα" η Μπελιμπασάκη, έσπασε το κοντέρ με 52.28 στα 400 μέτρα», Naxos Press, Με πληροφορίες από την επίσημη σελίδα του ΣΕΓΑΣ και πέτυχε άλλες διεθνείς διακρίσεις.

Τον Φεβρουάριο 2018 ο ΣΕΓΑΣ βράβευσε τους νικητές συλλόγους στο Πανελλήνιο Πρωτάθλημα Κλειστού Στίβου Ανδρών Γυναικών όπου ο Πανναξιακός ΑΟ ανακηρύχθηκε 1ος επαρχιακός σύλλογος στην κατηγορία ΑνδρώνFlashNews.gr. Τρίτη, 13 Φεβρουαρίου 2018 Πρώτες νίκες σ' αυτό το πρωτάθλημα πέτυχε ο αθλητής Ανδρέας Δημητράκης στα 800 και τα 1500 μέτρα.ΣΕΓΑΣ, ΠΑΝΕΛΛΗΝΙΟ ΠΡΩΤΑΘΛΗΜΑ ΚΛΕΙΣΤΟΥ ΣΤΙΒΟΥ 2018, Αποτελέσματα

Κατά την αξιολόγηση των ελληνικών συλλόγων στίβου που εκδίδει κάθε Νοέμβριο ο Σ.Ε.Γ.Α.Σ. ο σύλλογος της Νάξου έχει αξιολογηθεί ως ακολούθως πανελλαδικά:

Νοέμβριος ΧρονιάςΘέση ΚατάταξηςΣύνολο Συλλόγων 2010 259 321 2011 216 299 2012 186 281 2013 153 294 2014 76 289  2015 63  294  2016 50  312  2017 43  328  2018 46 336 2019 42 340 2020 65 266 2021 62 255

 Πανναξιακός (Μπάσκετ – Βόλεϊ) 

 Καλαθοσφαίριση 
Το τμήμα μπάσκετ του Πανναξιακού ιδρύθηκε το 1999, απορροφήθηκε το 2006 από τον Α.Ο. Νάξου 2004. Η ανδρική ομάδα έχει κατακτήσει τρία πρωταθλήματα.

 Τίτλοι – Διακρίσεις 
 Πρωταθλητής Κυκλάδων (ανδρών) (3): 2003, 2004, 2005,

 Πετοσφαίριση 
Το τμήμα Πετοσφαίρισης του συλλόγου, απορροφήθηκε το 2006 από τον Α.Ο. Νάξου 2004 και ανήκει στην Τοπική Επιτροπή Κυκλάδων της Ζ’ Περιφέρειας (Νήσων) της Ε.Ο.ΠΕ..

 Φίλαθλοι 
Ο Πανναξιακός ως ο πιο επιτυχημένος ποδοσφαιρικός σύλλογος του νησιού και ένας από τους πιο επιτυχημένους των Κυκλάδων καθώς έχει αποτελέσει πολλά χρόνια τον πρεσβευτή τους σε μεγαλύτερες κατηγορίες Δ΄ και Γ΄ Εθνική, διαθέτει τους πιο πιστούς οπαδούς σε όλες τις Κυκλάδες οι οποίοι τον ακολουθούν παντού και στα εκτός έδρας παιχνίδια του. Ο σύνδεσμος φιλάθλων του Πανναξιακού λέγεται Naxos Ultras G1.

 Παραπομπές 

 Εξωτερικοί σύνδεσμοι 

 Ο Πανναξιακός στην Ε.Π.Σ. Κυκλάδων
 Η σελίδα του ποδοσφαιρικού τμήματος στην ΕΠΣ Κυκλάδων
 Pannaxiakos Athens Fan Club

Κατηγορία:Πανναξιακός Α.Ο.
Κατηγορία:Ιδρύσεις αθλητικών συλλόγων το 1960
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1960